[{"text_idx": "#000001", "text": "Debako alkate Gilen Garcia eta Itziarko auzo-alkate Arantza Egan\u0303a Gipuzkoako Batzar Nagusietan egon ziren joan den astean, Gipuzkoako udal barrutiak erregulatzen dituen foru-arauaren berrikuspenari buruz eztabaidatzeko sortutako Ponentzian. Biek nabarmendu zuten gobernantza eredu partekatua, eta gaur egun bi erakundeen artean lortutako harremanak herritarrentzat dakarren onura."}, {"text_idx": "#000002", "text": "Debako udalerriaren inguruko informazio geografikoa, historikoa, soziologikoa... eman zieten bi ordezkariek Gipuzkoako batzarkideei, baita auzo udala sortzeko prozesuaren ibilbidearen berri eman ere. \u201cElkarrekin eta elkarlanean\u201d eredu berriak bilatu izana nabarmendu zuten bi ordezkariek."}, {"text_idx": "#000004", "text": "Egan\u0303ak bere hitzartzean nabarmendu bezala, \u201clana latz eginez gainditu zen desadostasuna, eta momentu honetan Deban bertan sorturiko hainbat mamu bertan behera uztea lortu dugula esan dezaket harrotasunez, 2020ko abenduan lehen aldiz sinatu genuen hitzarmena medio\u201d. Aho batez adostu zuten hitzarmen hori Debako udalbatzako hiru alderdiek eta Itziarko Auzo Udalak."}, {"text_idx": "#000010", "text": "Ifar kalea 12, behea 20820 DEBA ( Gipuzkoa )berriketan@berriketan.eus / publizitatea@berriketan.eus"}]